CELEX: 
Language: bg
Date: 2021-07-09 00:00:00
Title: ДЕЛЕГИРАНА ДИРЕКТИВА (ЕС) .../... НА КОМИСИЯТА за изменение на Директива 2014/45/ЕС на Европейския парламент и на Съвета по отношение на актуализирането на някои определения на категориите превозни средства и добавянето на eCall към списъка на елементите за проверка, методите, причините за неизправност и оценката на неизправностите в приложения I и III към посочената директива

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               С Директива 2014/45/ЕС на Европейския парламент и на Съвета
                  1
                относно периодичните прегледи за проверка на техническата изправност на моторните превозни средства и техните ремаркета и за отмяна на Директива 2009/40/ЕО
                  2
                се въвеждат минимални изисквания за режим на периодични прегледи на превозни средства и техните ремаркета, използвани по обществените пътища. Проверката на техническата изправност е част от по-широк режим, предназначен да гарантира, че превозните средства се поддържат в безопасно и екологично приемливо състояние по време на експлоатацията им и че режимът обхваща периодичните прегледи за проверка на техническата изправност на превозните средства в съответствие с Директива 2014/45/ЕС, както и крайпътни технически проверки на превозни средства, използвани за търговски автомобилни транспортни дейности в съответствие с Директива 2014/47/ЕС
                  3
               . 
            
            
               Директива 2014/45/ЕС се прилага за превозни средства с максимална конструктивна скорост над 25 km/h от категориите, определени в член 2, параграф 1, както е посочено в Директива 2002/24/ЕО
                  4
               , Директива 2003/37/ЕО
                  5
                и Директива 2007/46/ЕО
                  6
                на Европейския парламент и на Съвета. Предвид промените в определянето на категориите превозни средства, произтичащи от отмяната на Директива 2003/37/ЕО с Регламент (ЕС) № 167/2013
                  7
                и на Директива 2002/24/ЕО с Регламент (ЕС) № 168/2013
                  8
               , настоящият делегиран акт има за цел да актуализира направените позовавания на съответните категории превозни средства, за да ги съгласува с промените в законодателството за одобряване на типа. 
            
            
               Освен това, след положителна оценка на икономическата ефективност и след приемането на Регламент (ЕС) 2015/758
                  9
               , с който се установяват общите изисквания за ЕО одобрение на типа на превозни средства по отношение на бордови системи eCall, основаващи се на номер 112, и на системи, компоненти и отделни технически възли за бордови системи eCall, основаващи са на телефон 112, точка 3 от приложение I към Директива 2014/45/ЕС също трябва да бъде съответно адаптирана. Бордовата система eCall, основаваща се на номер 112, трябва да продължи да функционира през целия жизнен цикъл на превозното средство, тъй като задължителното ѝ въвеждане се очаква да допринесе за намаляване на смъртните случаи и тежките наранявания, както и на разходите, свързани със здравеопазването. 
            
            
               Съгласно точка 14 от приложение III към Директива 2014/45/ЕС, минималните изисквания по отношение на съоръженията и изпитвателното оборудване за прегледи на техническата изправност, приложими от 20 май 2023 г., включват устройство за свързване към електронния интерфейс на превозното средство, например сканиращо устройство на системата за бордова диагностика (СБД). Въз основа на анализа на икономическата ефективност
                  10
                на различните сценарии за изпитване на системата eCall, изпитването чрез електронен интерфейс на превозното средство, включително функцията и показателите на системата, дава най-доброто съотношение между разходите и ползите. Като се има предвид обаче възможността не всички превозни средства да бъдат оборудвани с връзка към СБД, изпитването чрез електронен интерфейс на превозното средство изглежда неосъществимо в тези случаи. 
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               През януари 2019 г. приключи проучване относно включването на системата eCall в периодичните прегледи за проверка на техническата изправност на моторните превозни средства. Целта на проучването беше да се оцени дали е икономически изгодно да се включи eCall в рамката на Директива 2014/45/ЕС и, ако отговорът е положителен, да се оценят възможните сценарии за изпитване. За тази цел мнението на заинтересованите страни беше взето предвид чрез проучване, изпратено до 537 получатели, и семинар, организиран в Брюксел на 8 юни 2018 г. Освен това становищата на членовете на Комитета по техническата изправност бяха взети предвид по време на заседанието от 20 септември 2018 г. Окончателният доклад от проучването беше представен на заседанието на Комитета по техническата изправност на 24 юни 2019 г. 
            
            
               През май 2020 г. Комисията създаде експертна група по техническата изправност и документите за регистрация на превозните средства (RWEG). Мисията на RWEG е да подпомага ГД „Мобилност и транспорт“ при изготвянето на незаконодателни актове в областта на техническата изправност и документите за регистрация на превозните средства, включително изготвянето на делегирани актове и актове за изпълнение, да подпомага Комисията при изготвянето на насоки във връзка със съответните директиви и да осъществява обмен на опит и добри практики в тези области. RWEG разгледа проекта за текст на делегирания акт на заседанията си на 17 септември 2020 г. и 25 ноември 2020 г. Проектът на настоящата директива бе предмет на обществена консултация чрез портала „По-добро законотворчество“ от 16 април 2021 г. до 14 май 2021 г., в рамките на която бяха получени общо 4 отговора. Един отговор се отнасяше до максималната маса на превозните средства за свидетелствата за управление за категория В — въпрос, който не е пряко свързан с настоящия акт, един отговор се отнасяше до обхвата на изпитването на системата eCall, а два други изразяваха обща подкрепа за инициативата. 
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               Делегираният акт се основава на член 17, първо и трето тире от Директива 2014/45/ЕС. 
            
            
               Съгласно член 17, първо тире от Директива 2014/45/ЕС, Комисията се оправомощава да приема делегирани актове в съответствие с член 18, за да актуализира определянето на категориите превозни средства, посочени в член 2, параграф 1 и член 5, параграфи 1 и 2, според случая, ако възникнат промени в категориите превозни средства, произтичащи от изменения в законодателството за одобряване на типа, посочено в член 2, параграф 1, и без да се засягат обхватът и честотата на проверките.
            
            
               Определенията за категориите превозни средства, посочени в член 2, параграф 1 и в член 5, параграфи 1 и 2 от Директива 2014/45/ЕС са посочени и в други разпоредби на същата директива. За да се осигури съгласуваност и правна сигурност на Директива 2014/45/ЕС, тези определения, макар да не са изрично посочени в член 17, първо тире, трябва да бъдат актуализирани в съответствие с промените, произтичащи от отмяната на Директива 2002/24/ЕО с Регламент (ЕС) № 168/2013 и от отмяната на Директива 2003/37/ЕО с Регламент (ЕС) № 167/2013. В противен случай това би могло да доведе до несъответствия и правна несигурност. Такъв е случаят по-специално с член 6 и приложение III към директивата. Подобно актуализиране няма да засегне обхвата и честотата на проверките. 
            
            
               Съгласно член 17, трето тире от Директива 2014/45/ЕС, Комисията се оправомощава да приема делегирани актове в съответствие с член 18, за да адаптира приложение I, точка 3 след положителна оценка на съответните разходи и ползи по отношение на списъка на елементите за проверка, методите, причините за неизправност и оценката на неизправностите в случай на изменение на задължителните изисквания, отнасящи се до одобрението на типа в законодателството на Съюза в областта на безопасността или на околната среда. 
            
            
               В своя член 4, Регламент (ЕС) 2015/758 относно изискванията за одобряване на типа по отношение на въвеждането на бордовата система eCall, основаваща се на услугата 112, постановява, че производителите доказват, че всички нови типове превозни средства, посочени в член 2, са оборудвани с постоянно монтирана бордова система eCall, основаваща се на телефон 112, в съответствие с посочения регламент и делегираните актове и актовете за изпълнение, приети по силата на същия регламент. Съгласно тези нови задължителни изисквания Директива 2014/45/ЕС следва да бъде съответно адаптирана.
            
            
            
               ДЕЛЕГИРАНА ДИРЕКТИВА (ЕС) .../... НА КОМИСИЯТА
            
            
               от 9.7.2021 година
            
            
               за изменение на Директива 2014/45/ЕС на Европейския парламент и на Съвета по отношение на актуализирането на някои определения на категориите превозни средства и добавянето на eCall към списъка на елементите за проверка, методите, причините за неизправност и оценката на неизправностите в приложения I и III към посочената директива 
               
         
         
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Директива 2014/45/ЕС на Европейския парламент и на Съвета от 3 април 2014 г. относно периодичните прегледи за проверка на техническата изправност на моторните превозни средства и техните ремаркета и за отмяна на Директива 2009/40/ЕО
                  11
               , и по-специално член 17 от нея,
            
            
               като имат предвид, че:
            
            
               (1)Директива 2014/45/ЕС се прилага за превозни средства с максимална конструктивна скорост над 25 km/h от категориите, изброени в член 2, параграф 1 от посочената директива. Тези категории се определят чрез позоваване на директиви 2002/24/ЕО
                  12
               , 2003/37/ЕО
                  13
                и 2007/46/ЕО
                  14
                на Европейския парламент и на Съвета. 
            
            
               (2)Директиви 2002/24/ЕО, 2003/37/ЕО и 2007/46/ЕО бяха отменени съответно с регламенти (ЕС) № 168/2013, (ЕС) № 167/2013 и (ЕС) 2018/858 на Европейския парламент и на Съвета.
            
            
               (3)Предвид промените в определянето на категориите превозни средства, които произтичат от отмяната на директиви 2002/24/ЕО и 2003/37/ЕО, някои определения на категориите превозни средства, посочени в Директива 2014/45/ЕС, трябва да бъдат адаптирани. Тези промени не засягат обхвата и честотата на проверките. 
            
            
               (4)С Регламент (ЕС) 2015/758 на Европейския парламент и на Съвета
                  15
                 се въвежда задължение за някои нови типове превозни средства да бъдат оборудвани с постоянно монтирана бордова система eCall, основаваща се на услугата 112, считано от 31 март 2018 г. 
            
            
               (5)Бордовата система eCall, основаваща се на телефон 112, като система за спешни случаи изисква възможно най-високото ниво на надеждност. Точността на минималния набор от данни и на гласовото предаване и качеството следва да бъдат гарантирани и следва да бъде разработен единен режим за изпитване, за да се гарантира продължителността на експлоатацията и дълготрайността на бордовата система eCall, основаваща се на телефон 112. Следователно периодичните прегледи за проверка на техническата изправност на eCall в съответствие с Директива 2014/45/ЕС следва да се провеждат редовно. В таблица 3 от приложение I към посочената директива следва да се добави нова точка във връзка с тази проверка.
            
            
               (6)Поради това Директива 2014/45/ЕС следва да бъде съответно изменена, 
            
            
            
               ПРИЕ НАСТОЯЩАТА ДИРЕКТИВА:
            
            
               Член 1
            
            
            
               Директива 2014/45/ЕС се изменя, както следва:
            
            
               (1)Член 2 се изменя, както следва:
            
            
               а)параграф 1 се изменя, както следва:
            
            
               (i)уводната част се заменя със следното:
            
            
               „1. Настоящата директива се прилага за превозни средства с максимална конструктивна скорост над 25 km/h от следните категории, както е определено в регламенти (ЕС) № 167/2013*, (ЕС) № 168/2013** и (ЕС) 2018/858 на Европейския парламент и на Съвета***:
            
         
         
            
               * Регламент (ЕС) № 167/2013 на Европейския парламент и на Съвета от 5 февруари 2013 г. относно одобряването и надзора на пазара на земеделски и горски превозни средства (ОВ L 60, 2.3.2013 г., стр. 1).
            
            
               ** Регламент (ЕС) № 168/2013 на Европейския парламент и на Съвета от 15 януари 2013 г. относно одобряването и надзора на пазара на дву-, три- и четириколесни превозни средства (ОВ L 60, 2.3.2013 г., стр. 52).
            
            
               *** Регламент (ЕС) 2018/858 на Европейския парламент и на Съвета от 30 май 2018 г. относно одобряването и надзора на пазара на моторни превозни средства и техните ремаркета, както и на системи, компоненти и отделни технически възли, предназначени за такива превозни средства, за изменение на регламенти (ЕО) № 715/2007 и (ЕО) № 595/2009 и за отмяна на Директива 2007/46/ЕО (ОВ L 151, 14.6.2018 г., стр. 1).“; 
            
            
               ii)
                     шесто и седмо тире се заменят със следното: 
            
            
               „— считано от 1 януари 2022 г. дву- или триколесни превозни средства от категории L3e, L4e, L5e и L7e, оборудвани с двигател с вътрешно горене с работен обем над 125 cm³;
            
            
               — колесни трактори от категории T1b, T2b, T3b, T4.1b, T4.2b и T4.3b, които се използват главно по пътища, отворени за обществено ползване, и чиято максимална конструктивна скорост надвишава 40 km/h.“;
            
            
               б)в параграф 2 седмо тире се заменя със следното:
            
            
               „— превозни средства от категории L3e, L4e, L5e и L7e, оборудвани с двигател с вътрешно горене с работен обем над 125 cm³, когато държавата членка е въвела ефективни алтернативни мерки за пътна безопасност за дву- или триколесните превозни средства, вземайки предвид по-специално съответните статистически данни за последните пет години. Държавите членки уведомяват Комисията за тези освобождавания.“
            
            
               (2)Член 5 се изменя, както следва: 
            
            
               а)в параграф 1 буква в) се заменя със следното:
            
            
               „в) колесни трактори от категории T1b, T2b, T3b, T4.1b, T4.2b и T4.3b, които се използват главно по обществени пътища за целите на търговски автомобилен превоз на товари: четири години след датата, на която превозното средство е било регистрирано за пръв път, и на всеки две години след това.“;
            
            
               б)параграф 2 се заменя със следното:
            
            
               „2. Държавите членки определят подходящи интервали, в които превозните средства от категории L3e, L4e, L5e и L7e, оборудвани с двигател с вътрешно горене с работен обем над 125 cm³, подлежат на проверка на техническата изправност.“;
            
            
            
               (3)Приложения I и III се изменят в съответствие с приложението към настоящата директива.
            
            
               Член 2
            
            
               Транспониране
            
            
            
               1. Държавите членки приемат и публикуват не по-късно от [СП: моля, въведете датата – една година след датата на публикуване на настоящия акт] необходимите законови, подзаконови и административни разпоредби, за да се съобразят с настоящата директива. Те незабавно съобщават на Комисията текста на тези разпоредби.
            
            
         
         
            
               Те прилагат мерките, необходими, за да се съобразят с член 1 и точка 2 от приложението към настоящата директива, считано от [СП: моля въведете датата – една година след датата на публикуване на настоящия акт].  
            
            
            
               Те прилагат мерките, необходими, за да се съобразят с член 1 и точка 2 от приложението към настоящата директива най-късно от 20 май 2023 г. 
            
            
            
               Когато държавите членки приемат тези разпоредби, те съдържат позоваване на настоящата директива или се придружават от такова позоваване при официалното им публикуване. Условията и редът на позоваване се определят от държавите членки. 
            
            
            
               2. Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива. Член 
            
            
               Член 3
            
            
               Влизане в сила
            
            
            
               Настоящата директива влиза в сила на двадесетия ден след деня на публикуването ѝ в Официален вестник на Европейския съюз.
            
            
               Член 4
            
            
               Адресати
            
            
            
               Адресати на настоящата директива са държавите членки.
            
            
               Съставено в Брюксел на 9.7.2021 година.
            
            
               
                     За Комисията
               
               
                     Председател
                     Ursula VON DER LEYEN
               
            
         
         
            
                  
                     (1)
                  
                        Директива 2014/45/ЕС на Европейския парламент и на Съвета от 3 април 2014 г. относно периодичните прегледи за проверка на техническата изправност на моторните превозни средства и техните ремаркета и за отмяна на Директива 2009/40/ЕО (ОВ L 127, 29.4.2014 г., стр. 51).
               
               
                  
                     (2)
                  
                        Директива 2009/40/ЕО на Европейския парламент и на Съвета от 6 май 2009 г. относно прегледите за проверка на техническата изправност на моторните превозни средства и техните ремаркета (ОВ L 141, 6.6.2009 г., стр. 12).
               
               
                  
                     (3)
                  
                        Директива 2014/47/ЕС на Европейския парламент и на Съвета от 3 април 2014 г. относно крайпътната техническа проверка на изправността на търговски превозни средства, които се движат на територията на Съюза, и за отмяна на Директива 2000/30/ЕО (ОВ L 127, 29.4.2014 г., стр. 134).
               
               
                  
                     (4)
                  
                        Директива 2002/24/ЕО на Европейския парламент и на Съвета от 18 март 2002 г. относно типовото одобрение на дву- и триколесни моторни превозни средства и за отмяна на Директива 92/61/ЕИО на Съвета (ОВ L 124, 9.5.2002 г., стр. 1).
               
               
                  
                     (5)
                  
                        Директива 2003/37/ЕО на Европейския парламент и на Съвета от 26 май 2003 г. относно типовото одобрение на селскостопански или горски трактори, на техните ремаркета и на теглително-прикачно оборудване, заедно с техните системи, компоненти и отделни технически възли, и за отмяна на Директива 74/150/ЕИО (ОВ L 171, 9.7.2003 г., стр. 1).
               
               
                  
                     (6)
                  
                        Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (ОВ L 263, 9.10.2007 г., стр. 1).
               
               
                  
                     (7)
                  
                        Регламент (ЕС) № 167/2013 на Европейския парламент и на Съвета от 5 февруари 2013 г. относно одобряването и надзора на пазара на земеделски и горски превозни средства (ОВ L 60, 2.3.2013 г., стр. 1).
               
               
                  
                     (8)
                  
                        Регламент (ЕС) № 168/2013 на Европейския парламент и на Съвета от 15 януари 2013 г. относно одобряването и надзора на пазара на дву-, три- и четириколесни превозни средства (ОВ L 60, 2.3.2013 г., стр. 52).
               
               
                  
                     (9)
                  
                        Регламент (ЕС) 2015/758 на Европейския парламент и на Съвета от 29 април 2015 г. относно изискванията за одобряване на типа по отношение на въвеждането на бордовата система eCall, основаваща се на услугата 112, и за изменение на Директива 2007/46/ЕО (ОВ L 123, 19.5.2015 г., стр. 77).
               
               
                  
                     (10)
                  
                        
                  https://op.europa.eu/en/publication-detail/-/publication/c6524bd7-2b54-11e9-8d04-01aa75ed71a1
               
               
                  
                     (11)
                  
                        Директива 2009/40/ЕО на Европейския парламент и на Съвета от 6 май 2009 г. относно прегледите за проверка на техническата изправност на моторните превозни средства и техните ремаркета (ОВ L 141, 6.6.2009 г., стр. 12). 
               
               
                  
                     (12)
                  
                        Директива 2002/24/ЕО на Европейския парламент и на Съвета от 18 март 2002 г. относно типовото одобрение на дву- и триколесни моторни превозни средства и за отмяна на Директива 92/61/ЕИО на Съвета (ОВ L 124, 9.5.2002 г., стр. 1).
               
               
                  
                     (13)
                  
                        Директива 2003/37/ЕО на Европейския парламент и на Съвета от 26 май 2003 г. относно типовото одобрение на селскостопански или горски трактори, на техните ремаркета и на теглително-прикачно оборудване, заедно с техните системи, компоненти и отделни технически възли, и за отмяна на Директива 74/150/ЕИО (ОВ L 171, 9.7.2003 г., стр. 1).
               
               
                  
                     (14)
                  
                        Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (ОВ L 263, 9.10.2007 г., стр. 1).
               
               
                  
                     (15)
                  
                        Регламент (ЕС) 2015/758 на Европейския парламент и на Съвета от 29 април 2015 г. относно изискванията за одобряване на типа по отношение на въвеждането на бордовата система eCall, основаваща се на услугата 112, и за изменение на Директива 2007/46/ЕО (ОВ L 123, 19.5.2015 г., стр. 77).
               
            
      
    ---documentbreak--- 
      
         
         
            
               ПРИЛОЖЕНИЕ 
            
            
            
               Приложения I и III се изменят, както следва:
            
            
               (1)в точка 3 от приложение I, към раздел 7 се добавя следната подточка:
            
            
            
                     
                        Елемент
                     
                  
                  
                     
                        Метод
                     
                  
                  
                     
                        Причини за неизправност
                     
                  
                  
                     
                        Оценка на неизправностите
                     
                  
               
                     
                         
                     
                  
                  
                     
                        Незначителна
                     
                  
                  
                     
                        Значителна 
                     
                  
                  
                     
                         Опасна
                     
                  
               
                     
                     
                        7.13 eCall (ако е монтирана такава, съгласно законодателството на ЕС за одобряване на типа) 
                     
                  
               
                     
                              
                                 7.13.1 Монтаж и конфигурация
                              
                           
                           
                              
                                 на
                              
                           
                        
                     
                     
                     
                  
                  
                     
                        Визуална проверка, допълнена, когато техническите характеристики на превозното средство го позволяват и са налице нужните данни, с използването на електронен интерфейс  
                     
                  
                  
                     
                              
                                 а) 
                              
                           
                           
                              
                                  Системата или елемент от нея липсват 
                              
                           
                        
                  
                  
                     
                           
                     
                  
                  
                     
                         X
                     
                  
                  
                     
                         
                     
                  
               
                     
                  
                  
                     
                  
                  
                     
                              
                                 б)
                              
                           
                           
                              
                                  Неправилна версия на софтуера 
                              
                           
                        
                  
                  
                     
                        X
                     
                  
                  
                     
                  
                  
                     
                         
                     
                  
               
                     
                  
                  
                     
                  
                  
                     
                              
                                 в) Неправилно кодиране на системата
                              
                           
                           
                              
                                 (
                              
                           
                        
                  
                  
                     
                        X
                     
                  
                  
                     
                  
                  
                     
                         
                     
                  
               
                     
                              
                                 7.13.2     Състояние
                              
                           
                           
                              
                           
                        
                  
                  
                     
                        Визуална проверка, допълнена, когато техническите характеристики на превозното средство го позволяват и са налице нужните данни, с използването на електронен интерфейс
                     
                  
                  
                     
                        а) Системата или елементи от нея са повредени
                     
                     
                  
                  
                     
                        X
                     
                  
                  
                     
                  
                  
                     
                         
                     
                  
               
                     
                  
                  
                     
                  
                  
                     
                        б) Индикаторната лампа на системата eCall показва някаква неизправност на системата 
                     
                  
                  
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        в) Електронното контролно устройство на eCall е неизправно
                     
                  
                  
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        г) Устройството за комуникация с мобилни мрежи е неизправно
                     
                  
                  
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        д) Няма GPS сигнал 
                     
                  
                  
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        е) Аудио елементите не са свързани
                     
                  
                  
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        ж) Източникът на енергия не е свързан или не е достатъчно зареден 
                     
                  
                  
                     
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        з) Системата показва неизправност чрез електронния интерфейс на превозното средство
                     
                  
                  
                     
                     
                        X
                     
                  
                  
                     
                  
                  
                     
                  
               
                     
                         7.13.3     Функциониране
                     
                     
                     
                  
                  
                     
                        Визуална проверка, допълнена, когато техническите характеристики на превозното средство го позволяват и са налице нужните данни, с използването на електронен интерфейс
                     
                  
                  
                     
                        а) Неправилен минимален набор от данни
                     
                  
                  
                     
                        X
                     
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        б) Аудио елементите не функционират правилно
                     
                  
                  
                     
                        X
                     
                     
                  
                  
                     
                  
                  
                     
                  
               
            
               (2)В приложение III, точка 4 от таблица I се изменя, както следва:
            
            
               а)заглавието се заменя със следното:
            
            
               „Специални превозни средства, произлизащи от превозно средство от категория N, T1b, T2b, T3b, T4.1b, T4.2b и T4.3b“;
            
            
               б)позоваванията на превозни средства от категория T5 се заменят с позоваване на следните категории: 
            
            
               „T1b, T2b, T3b, T4.1b, T4.2b и T4.3b (P) и T1b, T2b, T3b, T4.1b, T4.2b и T4.3b (D)“.